CELEX: 32020D1650
Language: lt
Date: 2020-11-06 00:00:00
Title: Tarybos įgyvendinimo sprendimas (BUSP) 2020/1650 2020 m. lapkričio 6 d. kuriuo įgyvendinamas Sprendimas 2012/642/BUSP dėl ribojamųjų priemonių Baltarusijai

2020 11 6   
               
               
                  LT
               
               
                  Europos Sąjungos oficialusis leidinys
               
               
                  LI 370/9
               
            
         TARYBOS ĮGYVENDINIMO SPRENDIMAS (BUSP) 2020/1650
         2020 m. lapkričio 6 d.
         kuriuo įgyvendinamas Sprendimas 2012/642/BUSP dėl ribojamųjų priemonių Baltarusijai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 31 straipsnio 2 dalį,
         atsižvelgdama į 2012 m. spalio 15 d. Tarybos sprendimą 2012/642/BUSP dėl ribojamųjų priemonių Baltarusijai (1), ypač į jo 6 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymus,
         kadangi:
         
                     (1)
                  
                  
                     2012 m. spalio 15 d. Taryba priėmė Sprendimą 2012/642/BUSP dėl ribojamųjų priemonių Baltarusijai;
                  
               
                     (2)
                  
                  
                     2020 m. rugpjūčio 9 d. Baltarusijoje buvo surengti prezidento rinkimai, kurie, kaip paaiškėjo, neatitiko tarptautinių standartų, juos aptemdė prieš nepriklausomus kandidatus nukreiptos represijos ir žiaurus susidorojimas su taikiais protestuotojais iš karto po tų rinkimų. 2020 m. rugpjūčio 11 d. Sąjungos vyriausiasis įgaliotinis užsienio reikalams ir saugumo politikai (vyriausiasis įgaliotinis) paskelbė deklaraciją Sąjungos vardu, kurioje įvertino, kad rinkimai nebuvo nei laisvi, nei sąžiningi. Taip pat buvo nurodyta, kad galėtų būti imtasi priemonių prieš tuos, kurie atsakingi už smurtą, nepagrįstus areštus ir rinkimų rezultatų suklastojimą;
                  
               
                     (3)
                  
                  
                     2020 m. spalio 2 d. Taryba priėmė Įgyvendinimo sprendimą (BUSP) 2020/1388 (2), kuriame nurodė 40 asmenų, kurie buvo nustatyti atsakingais už represijas ir bauginimą, kuriuos po 2020 m. prezidento rinkimų Baltarusijoje patyrė taikūs demonstrantai, opozicijos nariai ir žurnalistai, taip pat už Centrinės rinkimų komisijos vykdytą netinkamą tų rinkimų proceso organizavimą;
                  
               
                     (4)
                  
                  
                     2020 m. rugsėjo 24 d. vyriausiasis įgaliotinis paskelbė deklaraciją Sąjungos vardu, Kurioje sakoma, kad vadinamoji inauguracija ir naujas mandatas, kurį Aleksandras LUKAŠENKA tvirtina turįs, neturi jokio demokratinio legitimumo. Deklaracijoje pakartojama, kad Sąjunga laukia, kad Baltarusijos valdžios institucijos nedelsiant nutrauktų bet kokias tolesnes represijas ir smurtą prieš Baltarusijos žmones bei nedelsiant ir besąlygiškai paleistų visus sulaikytus asmenis, įskaitant politinius kalinius;
                  
               
                     (5)
                  
                  
                     atsižvelgiant į padėties Baltarusijoje rimtumą, dėl tebevykdomų represijų prieš pilietinę visuomenę ir opozicijos aktyvistus, Aleksandras LUKAŠENKA ir 14 kitų asmenų turėtų būti įtraukti į asmenų ir subjektų, kuriems taikomos ribojamosios priemonės, sąrašą, pateiktą Sprendimo 2012/642/BUSP priede;
                  
               
                     (6)
                  
                  
                     todėl Sprendimo 2012/642/BUSP priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2012/642/BUSP priedas iš dalies keičiamas taip, kaip išdėstyta šio sprendimo priede.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. lapkričio 6 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 285, 2012 10 17, p. 1.
         
            (2)  2020 m. spalio 2 d. Tarybos įgyvendinimo sprendimas (BUSP) 2020/1388, kuriuo įgyvendinamas Sprendimas 2012/642/BUSP dėl ribojamųjų priemonių Baltarusijai (OL L 319I, 2020 10 2, p. 13).
      
      
         
            PRIEDAS
            Į Sprendimo 2012/642/BUSP priedą įtraukiami šie asmenys:
            
               
                            
                        
                        
                           Pavardė ir vardas
                           Perraša iš baltarusių k.
                           Perraša iš rusų k.
                        
                        
                           Pavardė ir vardas
                           (rašyba baltarusių k.)
                        
                        
                           Pavardė ir vardas
                           (rašyba rusų k.)
                        
                        
                           Identifikuojamoji
                           informacija
                        
                        
                           Įtraukimo į sąrašą priežastys
                        
                     
                           „45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           Baltarusijos Respublikos prezidentas
                           Gim. data: 1954 8 30
                           Gim. vieta: Kopys (Kopysės) gyvenvietė, Vitebsk/Viciebsk (Vitebsko) apskritis, buvusi SSRS (šiuo metu Baltarusija)
                           Lytis: vyras
                        
                        
                           Kaip Baltarusijos prezidentas, vadovaujantis valstybės organams, yra atsakingas už smurtines represijas, kurias valstybės aparatas vykdė prieš 2020 m. prezidento rinkimus ir po jų, visų pirma už pagrindinių opozicijos kandidatų pašalinimą, taikių demonstrantų savavališką sulaikymą ir netinkamą elgesį su jais, taip pat žurnalistų bauginimą ir smurtą prieš juos.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Prezidento patarėjas nacionalinio saugumo klausimais, Saugumo tarybos narys
                           Gim. data: 1975 11 28
                           Gim. vieta: Mogilev/Mahiliou (Mogiliavas) (buvusi SSRS, šiuo metu Baltarusija)
                           Lytis: vyras
                        
                        
                           Eidamas prezidento patarėjo nacionalinio saugumo klausimais ir Saugumo tarybos nario pareigas, taip pat neoficialiai vykdydamas Baltarusijos saugumo pajėgų priežiūrą, yra atsakingas už valstybės aparato vadovaujamą represijų ir bauginimo kampaniją po 2020 m. prezidento rinkimų, kuri apima visų pirma taikių demonstrantų savavališką sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Prezidento administracijos personalo vadovas
                           Gim. data: 1963 1 14
                           Gim. vieta: Stolitsa kaimas, Vitebsk/Viciebsk (Vitebsko) apskritis (buvusi SSRS, šiuo metu Baltarusija)
                           Lytis: vyras
                        
                        
                           Eidamas prezidento administracijos personalo vadovo pareigas, jis yra glaudžiai susijęs su prezidentu ir atsakingas už užtikrinimą, kad būtų įgyvendinamos prezidento galios vidaus ir užsienio politikos srityje. Tokiu būdu jis remia A. Lukašenkos režimą, be kita ko, šiam režimui vykdant valstybės aparato vadovaujamą represijų ir bauginimo kampaniją po 2020 m. prezidento rinkimų.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           KGB pirmininkas, buvęs Valstybės kontrolės komiteto pirmininkas
                           Gim. data: 1966 9 8
                           Gim. vieta: Privalki/Privalka kaimas, Hrodna/Grodno (Gardino) apskritis (buvusi SSRS, šiuo metu Baltarusija)
                           Lytis: vyras
                        
                        
                           Eidamas vadovaujamas Valstybės saugumo komiteto (KGB) pirmininko pareigas ir anksčiau ėjęs Valstybės kontrolės komiteto pirmininko pareigas, yra atsakingas už valstybės aparato vadovaujamą represijų ir bauginimo kampaniją po 2020 m. prezidento rinkimų, kuri apima visų pirma taikių demonstrantų savavališką sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Vidaus reikalų ministerijos Pagrindinio teisėtvarkos apsaugos ir prevencijos direktorato vadovas
                           Gim. data: 1964 5 29
                           Lytis: vyras
                        
                        
                           Eidamas vadovaujamas Vidaus reikalų ministerijos Pagrindinio teisėtvarkos apsaugos ir prevencijos direktorato vadovo pareigas, yra atsakingas už valstybės aparato vadovaujamą represijų ir bauginimo kampaniją po 2020 m. prezidento rinkimų, kuri apima visų pirma taikių demonstrantų savavališką sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           Tyrimų komiteto pirmininkas
                           Gim. data: 1970 3 25
                           Gim. vieta: Cierabličy kaimas, Brest (Bresto) apskritis (buvusi SSRS, šiuo metu Baltarusija)
                           Lytis: vyras
                        
                        
                           Eidamas vadovaujamas Tyrimų komiteto pirmininko pareigas, yra atsakingas už šio komiteto vadovaujamą represijų ir bauginimo kampaniją po 2020 m. prezidento rinkimų, kuri apima visų pirma pradėtus tyrimus, nukreiptus prieš Koordinavimo tarybą (ją inicijavo opozicija, kad užginčytų tų rinkimų rezultatus) ir taikius demonstrantus.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Buvęs Tyrimų komiteto pirmininko pirmasis pavaduotojas, šiuo metu – Valstybinio teismo ekspertizės komiteto pirmininkas
                           Gim. data: 1973 9 7
                           Gim. vieta: Minskas (buvusi SSRS, šiuo metu Baltarusija)
                           Lytis: vyras
                        
                        
                           Anksčiau ėjęs vadovaujamas Tyrimų komiteto pirmininko pirmojo pavaduotojo pareigas, buvo atsakingas už šio komiteto vadovaujamą represijų ir bauginimo kampaniją po 2020 m. prezidento rinkimų, kuri apima visų pirma pradėtus tyrimus, nukreiptus prieš Koordinavimo tarybą (ją inicijavo opozicija, kad užginčytų tų rinkimų rezultatus) ir taikius demonstrantus.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Tyrimų komiteto pirmininko pavaduotojas
                           Gim. data: 1974 7 17
                           Gim. vieta: Rechitsa, Gomel (Gomelio) apskritis (buvusi SSRS, šiuo metu Baltarusija)
                           Lytis: vyras
                        
                        
                           Eidamas vadovaujamas Tyrimų komiteto pirmininko pavaduotojo pareigas, yra atsakingas už šio komiteto vadovaujamą represijų ir bauginimo kampaniją po 2020 m. prezidento rinkimų, kuri apima visų pirma pradėtus tyrimus, nukreiptus prieš Koordinavimo tarybą (ją inicijavo opozicija, kad užginčytų tų rinkimų rezultatus) ir taikius demonstrantus.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Tyrimų komiteto pirmininko pavaduotojas
                           Gim. data: 1973 8 1
                           Gim. vieta: Brest (Brestas) (buvusi SSRS, šiuo metu Baltarusija)
                           Lytis: vyras
                        
                        
                           Eidamas vadovaujamas Tyrimų komiteto pirmininko pavaduotojo pareigas, yra atsakingas už šio komiteto vadovaujamą represijų ir bauginimo kampaniją po 2020 m. prezidento rinkimų, kuri apima visų pirma pradėtus tyrimus, nukreiptus prieš Koordinavimo tarybą (ją inicijavo opozicija, kad užginčytų tų rinkimų rezultatus) ir taikius demonstrantus.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр’евiч ПАЎЛЮЧЕНКА
                        
                        
                           Андрей Юрьевич ПАВЛЮЧЕНКО
                        
                        
                           Operatyvinio analitinio centro vadovas
                           Gim. data: 1971 8 1
                           Lytis: vyras
                        
                        
                           Eidamas vadovaujamas Operatyvinio analitinio centro vadovo pareigas, jis yra glaudžiai susijęs su prezidentu ir atsakingas už represijas prieš pilietinę visuomenę, kurios apima visų pirma ryšio su telekomunikacijų tinklais nutraukimą kaip represijų prieš pilietinę visuomenę, taikius demonstrantus ir žurnalistus priemonę.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Informacijos ministro pavaduotojas Gim. data: 1972 7 10
                           Gim. vieta: Koshelevo kaimas, Hrodna/Grodno (Gardino) apskritis (buvusi SSRS, šiuo metu Baltarusija)
                           Lytis: vyras
                        
                        
                           Eidamas vadovaujamas informacijos ministro pavaduotojo pareigas, yra atsakingas už represijas prieš pilietinę visuomenę, kurios apima visų pirma po 2020 m. prezidento rinkimų Informacijos ministerijai priimtą sprendimą nutraukti prieigą prie nepriklausomų žiniatinklio svetainių ir apriboti interneto prieigą Baltarusijoje – kaip represijų prieš pilietinę visuomenę, taikius demonstrantus ir žurnalistus priemonę.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Baltarusijos prezidento atstovė spaudai
                           Gim. data: 1984 2 16
                           Gim. vieta: Minskas (buvusi SSRS, šiuo metu Baltarusija)
                           Mergautinė pavardė: Kirsanova (rusų k.: Кирсанова) arba Selyun (rusų k.: Селюн)
                           Lytis: moteris
                        
                        
                           Eidama Baltarusijos prezidento atstovės spaudai pareigas, ji yra glaudžiai susijusi su prezidentu ir atsakinga už prezidento žiniasklaidos veiklos koordinavimą, įskaitant pareiškimų rengimą ir dalyvavimo viešuose renginiuose organizavimą. Tokiu būdu ji remia A. Lukašenkos režimą, be kita ko, šiam režimui vykdant valstybės aparato vadovaujamą represijų ir bauginimo kampaniją po 2020 m. prezidento rinkimų. Būtent po 2020 m. prezidento rinkimų padarytais viešais pareiškimais, kuriais ginamas prezidentas ir kritikuojami opozicijos aktyvistai bei taikūs protestuotojai, ji padėjo kelti didelę grėsmę demokratijai ir teisinės valstybės principo taikymui Baltarusijoje.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Padalinio „ALFA“ vadas
                           Gim. data: 1975 8 21
                           Lytis: vyras
                        
                        
                           Vadovaudamas padalinio „ALFA“ pajėgoms, yra atsakingas už šių pajėgų vykdomą represijų ir bauginimo kampaniją po 2020 m. prezidento rinkimų, kuri apima visų pirma taikių demonstrantų savavališką sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Buvęs Saugumo tarybos valstybės sekretorius
                           Gim. data: 1967 6 25
                           Gim. vieta: Revyaki kaimas, Vitebsk/Viciebsk (Vitebsko) apskritis (buvusi SSRS, šiuo metu Baltarusija)
                           Lytis: vyras
                        
                        
                           Anksčiau ėjęs Saugumo tarybos valstybės sekretoriaus pareigas, jis yra glaudžiai susijęs su prezidentu.ir atsakingas už valstybės aparato vykdomą represijų ir bauginimo kampaniją po 2020 m. prezidento rinkimų, kuri apima visų pirma taikių demonstrantų savavališką sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           Baltarusijos Respublikos Konstitucinio Teismo pirmininkas
                           Gim. data: 1954 10 18
                           Gim. vieta: Minsko apskritis (buvusi SSRS, šiuo metu Baltarusija)
                           Lytis: vyras
                        
                        
                           Eidamas Konstitucinio Teismo pirmininko pareigas, jis yra atsakingas už 2020 m. rugpjūčio 25 d. Konstitucinio Teismo priimtą sprendimą, kuriuo buvo įteisinti suklastotų rinkimų rezultatai. Tai reiškia, kad jis rėmė prieš taikius protestuotojus ir žurnalistus nukreiptos represijų ir bauginimo kampanijos, kurią vykdo valstybės aparatas, veiksmus ir sudarė jiems palankesnes sąlygas, todėl yra atsakingas už didelę grėsmę demokratijai ir teisinės valstybės principo taikymui Baltarusijoje.“